# COMPROMÍS DE LA PERSONA INVESTIGADORA AL COMPLIMENT DEL LES CONDICIONS D’ÚS I ACCÉS PER A LA SEVA CESSIÓ

La persona investigadora es compromet a complir les condicions d’ús i accés a les bases de dades esmentades, segons les següents clàusules:

1. La persona investigadora s’obliga a utilitzar les dades a les quals tingui accés única i exclusivament a les finalitats descrites a la proposta de projecte adjuntada.
2. Només podran fer ús d’aquesta bases de dades les persones que constin en el projecte.
3. La persona investigadora es compromet a complir amb les mesures de seguretat establertes per la normativa vigent en protecció de dades, en el cas que de l’estudi es pogués identificar a alguna persona.
4. La persona investigadora enviarà a AQU Catalunya la informació sobre el seu grup de recerca que se li demani per incloure a la seva pàgina web amb la finalitat de difondre l’activitat de recerca de les persones i grups que fan ús de les bases de dades.
5. La persona investigadora i els membres del grup de treball que tinguin accés a les bases de dades es comprometen a mantenir la reserva de les dades que utilitzin i que no es publiquin en l’estudi.
6. L’ús de les bases de dades finalitza quan s’esgoti el termini establert al projecte presentat a AQU Catalunya. Finalitzat el projecte, no caldrà eliminar les bases de dades, però, en cas de voler fer-ne un ús posterior caldrà sol·licitar-ho a AQU Catalunya i presentar un nou projecte.
7. Atès que la identificació de les universitats és considerada una dada sensible, en les bases de dades que se cedeix, les universitats no consten amb el seu nom, sinó amb una codificació que distingeix entre àrea metropolitana i no metropolitana, així com la titularitat, pública o privada, del centre. No obstant això, i si fruit de l’estudi se’n pogués derivar la identificació d’una o més universitats o centres, en l’estudi o publicacions que se’n derivin no s’hi podrà fer referència.
8. A l’estudi o la publicació resultant es citarà, amb el format que correspongui, l’estudi coordinat per AQU Catalunya. Així mateix, es farà referència al fet que les dades provenen d’aquest, citant la pàgina web com a font de consulta ([www.aqu.cat](http://www.aqu.cat)).
9. Un cop finalitzat, es trametrà a AQU Catalunya una memòria del projecte i les publicacions resultants. Si, per qüestions de copyright no fos possible la tramesa dels articles, es trametrà una còpia de l’esborrany previ a aquestes publicacions. Si de l’estudi en resulta una publicació en una revista científica, s’ha de comunicar aquest fet per tal que AQU Catalunya pugui fer-ne la referència corresponent.
10. La persona investigadora comunicarà a AQU Catalunya qualsevol incidència relacionada amb la cessió de les dades de caràcter personal.

I, com a prova de conformitat amb el contingut d’aquest document, la persona investigadora signa la sol·licitud i el compromís sobre les condicions d’ús i accés a les bases de dades d’AQU Catalunya.

Nom i cognoms

La persona investigadora, càrrec i universitat